**Tisztelt Zalakarosiak!**

**Május 4-i hatályba lépéssel -országosan- ezeket az intézkedéseket hozta a kormány:**

* Kérik, hogy az idősek továbbra is csak a legszükségesebb esetben hagyják el otthonaikat.
* Május végéig biztosan nem tér vissza a rendes oktatás, az továbbra is digitálisan folytatódik.
* Marad az ingyenes parkolás az egész országban.
* Augusztus 15-ig nem lehet megtartani az 500 száz főnél nagyobb rendezvényeket.
* A tömegközlekedési eszközökön és a boltokban kötelező lesz maszkot viselni, tartsunk másfél méteres távolságot egymástól.

*Mindezek kötelezőek mindnyájunk számára!*

*Nemrég kértem Önöket a boltokban történő maszkviselésre, a kormány döntése pedig azt jelenti, hogy KÖTELEZŐ lesz viselni, melyet ellenőrizni és szankcionálni fognak! Kérem, ne az utóbbi miatt tegyék ezt, hanem saját és mások egészségének védelme érdekében!*

*Ne feledjük, Zala megye az ország egyik legfertőzöttebb megyéje!*

**Vidéken a kormány ezeket az intézkedéseket hozta (tehát Budapestre és Pest megye egyes járásaira nem vonatkoznak):**

* Megnyithatnak az éttermek, szállodák, kávézók teraszai, kerthelyiségei.
* Az üzletek időkorlát nélkül kinyithatnak, továbbra is megmarad az idősek védett idősávja (9–12 óra).
* A szolgáltatások korlátozások nélkül működhetnek.
* A profi, amatőr és tömegsportban engedélyezik az edzést és a zártkörű sporteseményeket.
* A korábbi szabályok betartásával megtarthatóak a temetések, esküvők, istentiszteletek.
* A magánegészségügyben feloldják a korlátozásokat május 4-től.
* A közegészségügyben négy lépésben, fokozatosan oldják fel a korlátozásokat.
* Kinyithatnak a strandok, szabadtéri fürdők, állatkertek, szabadtéri múzeumok.

*Mindezen intézkedések pontos tartalmi elemeinek ismeretében tudjuk meghozni döntéseinket, készülve a településünk gazdasági alapját jelentő turizmus megindítására!*

*Jó egészséget, türelmet kívánok mindenkinek! Vigyázzunk egymásra!*

Novák Ferenc

polgármester

Zalakaros,2020. 04. 30.